wannaphong/clean_thaiwikipedia huggingface dataset:
# นุกูล แสงศิริ
พันตำรวจโท นุกูล แสงศิริ (เกิด 23 มีนาคม พ.ศ. 2512) อดีตสมาชิกสภาผู้แทนราษฎรจังหวัดนครสวรรค์ 2 สมัย

 ประวัติ 
นุกูล เกิดเมื่อวันที่ 23 มีนาคม พ.ศ. 2512 เป็นบุตรของนายสง่า นางแตงอ่อน แสงศิริ มีพี่น้อง 4 คน สำเร็จการศึกษานิติศาสตรบัณฑิต มหาวิทยาลัยสุโขทัยธรรมาธิราช และการศึกษามหาบัณฑิต สาขาการบริหารการศึกษา มหาวิทยาลัยนเรศวร สมรสกับนางอัญธิกา มีบุตรธิดา 2 คน

 งานการเมือง 
ลงสมัครสมาชิกสภาผู้แทนราษฎรครั้งแรกในปี พ.ศ. 2550 ในนามพรรคมัชฌิมาธิปไตย และได้รับเลือกตั้งเป็นครั้งแรก หลังจากพรรคมัชฌิมาธิปไตยถูกยุบ พันตำรวจโทนุกูลได้ย้ายไปเป็นสมาชิกพรรคภูมิใจไทย

ก่อนการเลือกตั้ง พ.ศ. 2554 พันตำรวจโทนุกูลย้ายมาสังกัดพรรคเพื่อไทย โดยเป็นการย้ายตามพันตำรวจโทบรรยิน ตั้งภากรณ์ สมาชิกบ้านเลขที่ 109 ที่ย้ายมาร่วมงานกับพรรคเพื่อไทยก่อนหน้านี้ ประจักษ์คาด'จุมพฏ'ซบปชป.เหตุพท.ทับซ้อน, สำนักข่าวไอเอ็นเอ็น

เขาลงสมัครรับเลือกตั้งในพื้นที่จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง

 สมาชิกสภาผู้แทนราษฎร 
นุกูล แสงศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครสวรรค์ สังกัดพรรคมัชฌิมาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครสวรรค์ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๘, ๔ ธันวาคม ๒๕๕๒
# ทายาท เกียรติชูศักดิ์
ทายาท เกียรติชูศักดิ์ (เกิด 26 กุมภาพันธ์ พ.ศ. 2509) อดีตสมาชิกสภาผู้แทนราษฎรจังหวัดนครสวรรค์ เขต 5 และอดีตสมาชิกสภาองค์การบริหารส่วนจังหวัดนครสวรรค์ เขตอำเภอตาคลี

 ประวัติ 
ทายาท เกียรติชูศักดิ์ เกิดเมื่อวันที่ 26 กุมภาพันธ์ พ.ศ. 2509 เป็นบุตรของนายสมบัติ และนางทรงศรี เกียรติชูศักดิ์ มีพี่น้อง 2 คน จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาศิลปศาสตรมหาบัณฑิต (รัฐศาสตร์) มหาวิทยาลัยรามคำแหง มีบุตรนอกสมรส 2 คน

 งานการเมือง 
อดีตเป็นสมาชิกสภาองค์การบริหารส่วนจังหวัด เขตอำเภอตาคลี ลาออกมาเพื่อลงสมัครสมาชิกสภาผู้แทนราษฎรในปี พ.ศ. 2554 สังกัดพรรคเพื่อไทย และได้รับการเลือกตั้งเป็นครั้งแรก นายทายาทอยู่ในกลุ่มของพันตำรวจโทบรรยิน ตั้งภากรณ์ สมาชิกบ้านเลขที่ 109

 สมาชิกสภาผู้แทนราษฎร 
ทายาท เกียรติชูศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครสวรรค์ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครสวรรค์ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# ถัน ตุ้น
ถัน ตุ้น  เป็นคีตกวี นักแต่งเพลงประกอบภาพยนตร์ และผู้อำนวยเพลงชาวจีน  มีชื่อเสียงจากผลงานดนตรีประกอบภาพยนตร์เรื่อง Crouching Tiger, Hidden Dragon ของหลี่ อัน , Hero ของจาง อี้โหมว และ The Banquet ของเฝิง เสี่ยวกาง

ถัน ตุ้น เกิดที่หมู่บ้านเล็กๆ ชานเมืองฉางชา มณฑลหูหนาน ใช้ชีวิตวัยเด็กใช้แรงงานเป็นชาวนาอยู่ในคอมมูนของรัฐบาลกลาง และใช้เวลาว่างหัดเล่นเครื่องดนตรีพื้นบ้าน ต่อมาได้หนีออกจากคอมมูนและได้หัดเล่นเครื่องดนตรีสากล คือ วิโอลา กับวงดนตรีของคณะอุปรากรปักกิ่ง  จากนั้นได้มีโอกาสเข้าศึกษาที่สถาบันดนตรีกลาง ปักกิ่ง เป็นลูกศิษย์ของโทะรุ ทะเคะมิตสึ (1930-1996) คีตกวีชาวญี่ปุ่นที่มีชื่อเสียง  เขาได้รับทุนการศึกษาระดับปริญญาเอกที่มหาวิทยาลัยโคลัมเบียในช่วงทศวรรษ 1980

ถัน ตุ้น มีผลงานประพันธ์ดนตรีประกอบภาพยนตร์จีนหลายเรื่อง ได้แก่
 Don't Cry, Nanking (1995)
 Crouching Tiger, Hidden Dragon (2000) ได้รับรางวัลบาฟตา และรางวัลออสการ์
 Hero (2002)
 The Banquet (2006)

นอกจากดนตรีประกอบภาพยนตร์แล้ว ถัน ตุ้นยังมีชื่อเสียงจากผลงานดนตรีชุด Symphony 1997: Heaven Earth Mankind ที่ได้รับมอบหมายจากรัฐบาลจีน ให้ประพันธ์เพื่อใช้เป็นเพลงในพิธีส่งมอบการปกครองเกาะฮ่องกง จากสหราชอาณาจักรสู่สาธารณรัฐประชาชนจีน เมื่อวันที่ 1 มกราคม ค.ศ. 1997  และยังได้เป็นผู้ร่วมแต่งเพลงสำหรับใช้เปิดในพิธีมอบเหรียญรางวัล ในโอลิมปิกฤดูร้อน 2008 อีกด้วย
# มิกุรุ
มิกุรุ  เป็นชื่อตัวในภาษาญี่ปุ่น และอาจหมายถึง

 มิกุรุ อะซะฮินะ (Mikuru Asahina), นางเอกจากมังงะและอะนิเมะเรื่อง สึซึมิยะ ฮารุฮิ (Suzumiya Haruhi)
 มิกุรุ อุชิโนะ (Mikuru Uchino), นางแบบสมุดภาพปลุกใจเสือป่า (gravure idol) ชาวญี่ปุ่น
# นีออนบอลรูม
นีออนบอลรูม (Neon Ballroom) เป็นสตูดิโออัลบั้มที่สามจากวง อัลเทอร์เนทีฟร็อก ซิลเวอร์แชร์ ได้วางออกจำหน่ายวันที่ 8 มีนาคม ปี 1999 ซิงเกิลจากอัลบั้มนี้คือ  "Anthem for the Year 2000", "Ana's Song (Open Fire)", "Miss You Love", และ "Paint Pastel Princess"

รายชื่อเพลง

"Emotion Sickness" (จอห์นส)
"Anthem for the Year 2000" (จอห์นส)
"Ana's Song (Open Fire)" (จอห์นส)
"Spawn Again" (จอห์นส, จิลลีส์)
"Miss You Love" (จอห์นส) 
"Dearest Helpless" (จอห์นส)
"Do You Feel the Same" (จอห์นส)
"Black Tangled Heart" (จอห์นส)
"Point of View" (จอห์นส)
"Satin Sheets" (จอห์นส)
"Paint Pastel Princess" (จอห์นส)
"Steam Will Rise" (จอห์นส)
# ฟรีกโชว์
ฟรีกโชว์ (Freak Show) เป็นสตูดิโออัลบั้มชุดที่สองของวงร็อกจากออสเตรเลีย ซิลเวอร์แชร์ ฟรีกโชว์ ได้วางจำหน่ายในวันที่ 3 กุมภาพันธ์ ปี 1997

รายชื่อเพลง
 "Slave" (จอห์นส, จิลลีส์) – 3:57
 "Freak" (จอห์นส) – 3:49
 "Abuse Me" (จอห์นส) – 4:03
 "Lie to Me" (จอห์นส) – 1:22
 "No Association" (จอห์นส, จิลลีส์) – 3:56
 "Cemetery" (จอห์นส) – 4:04
 "The Door" (จอห์นส) – 3:38
 "Pop Song for Us Rejects" (จอห์นส) – 3:15
 "Learn to Hate" (จิลลีส์) – 4:21
 "Petrol & Chlorine" (จอห์นส) – 4:00
 "Roses" (Johns, จิลลีส์) – 3:34
 "Nobody Came" (จอห์นส, จิลลีส์) – 6:08
 "The Closing" (จิลลีส์) – 3:27
# พระนางสาขา
พระศรีธรรมราชมารดา เป็นพระอัครชายาในพระมหาธรรมราชาที่ 2 และพระราชมารดาในพระมหาธรรมราชาที่ 4

พระราชประวัติ

พระนางสาขา ประสูติ ณ นครรัฐน่าน ทรงเป็นพระราชธิดาในพญากานเมือง กษัตริย์น่าน องค์ที่ 6 แห่งราชวงศ์ภูคา (ครองราชย์ระหว่างปี พ.ศ. 1898 - พ.ศ. 1905) เมื่อพระองค์ทรงเจริญวัย พระราชบิดาได้ส่งพระองค์มาเสกสมรสกับพระมหาธรรมราชาที่ 2 เพื่อเชื่อมสายสัมพันธ์ระหว่างราชวงศ์กาวน่านแห่งอาณาจักรน่าน และราชวงศ์พระร่วงแห่งอาณาจักรสุโขทัย ต่อมาเมื่อพระมหาธรรมราชาที่ 3 สวรรคต พระราชโอรสของพระนางได้เสด็จขึ้นครองราชย์เป็นพระมหาธรรมราชาที่ 4 พระองค์จึงได้รับการสถาปนาขึ้นเป็น "พระศรีธรรมราชมารดา" ในภายหลัง

พระอิสริยยศ
 เจ้าหญิงสาขา
 พระนางสาขา
 พระศรีธรรมราชมารดา
# เสียงหยุด เพดานอ่อน ก้อง
เสียงหยุด เพดานอ่อน ก้อง  หรือ เสียงระเบิด เพดานอ่อน ก้อง  เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาเยอรมัน, ภาษาตุรกี, ภาษาฮินดูสตานี, ภาษามลายู, ภาษาญี่ปุ่น ฯลฯ แต่ไม่ปรากฏในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ  (ตามหลักกำหนดให้ใช้ ไฟล์:IPA Unicode 0x0261.svg แบบหางเปิด แต่ File:IPA Unicode 0x0067.svg แบบหางปิดก็เป็นที่ยอมรับได้) ส่วนสัญลักษณ์เอกซ์-แซมปาที่ตรงกันคือ g

หยุด เพดานอ่อน ก้อง
# เพลงชาติสาธารณรัฐสังคมนิยมโซเวียตอาร์มีเนีย
เพลงชาติสาธารณรัฐสังคมนิยมโซเวียตอาร์มีเนีย  เป็นเพลงชาติของอาร์มีเนียสมัยอยู่ภายใต้การปกครองของสหภาพโซเวียต

 ประวัติ 
เพลงชาติสาธารณรัฐสังคมนิยมโซเวียตอาร์มีเนีย ได้ใช้เป็นเพลงชาติของอาร์มีเนียตั้งแต่ พ.ศ. 2487 จนถึง พ.ศ. 2534 โดยประพันธ์เนื้อร้องโดย อาร์เมนาก ซาร์กสยัน เรียบเรียงทำนองโดย อาราม คาชัตราน โดยเนื้อร้องได้ประพันธ์ขึ้นในปี พ.ศ. 2489 จนถึง พ.ศ. 2534 ซึ่งอาร์มีเนียได้รับเอกราชจากสหภาพโซเวียต ได้มีการใช้ เมร์ ไฮเรนิก เป็นเพลงชาติของอาร์มีเนียแทนเพลงชาติสาธารณรัฐสังคมนิยมโซเวียตอาร์มีเนีย

 เนื้อร้อง 
 ฉบับ พ.ศ. 2489 
 ฉบับ พ.ศ. 2489 (สมัยสตาลิน) ภาษาอาร์มีเนีย  ปริวรรตอักษรโรมัน สัทอักษรสากล  ภาษารัสเซีย อักษรซีริลลิก[pʰɑrkʰ kʰɛz  miʃt pʰɑrkʰ  hɛ.ɾɔ.sɑ.kɑn hɑ.jɑs.tɑn ]
[hɑn.t͡ʃɑ.ɾɛʁ du t͡ʃɑɾ.tɑ.ɾɑ.gɔɾt͡s ʃi.nɑ.ɾɑɾ ]
[ʒɔ.ʁɔ.vəɾ.dɔt͡sʰ suɾb dɑ.ʃiŋ.kʰɔv stɑ.lin.jɑn ]
[du t͡sʰɑχ.kum ɛs jɛv kɛɾ.tum lujs ɑ.pɑ.gɑd ǁ]

[lɛ.ninː ɑn.mɑh mɛz huɾn ɑn.ʃɛd͡ʒ pɑɾ.gɛ.vɛt͡sʰ ]
[mɛɾ dɛm ʃɔ.ʁɑt͡sʰ jɛɾ.d͡ʒɑŋ.kɑ.bɛɾ ɑj.gɑ.bɑt͡sʰ ]
[stɑ.li.nə mɛt͡s  kɔɾ.t͡sɑ.nu.mit͡sʰ mɛz pʰəɾ.kɛt͡sʰ]
[jɛv tə.vɛt͡sʰ mɛz nɔɾ  ɑ.zɑt kjɑŋkʰ pʰɑ.rɑ.pɑnt͡s ǁ]

[mɛt͡s rus.jɑm mɛz jɛʁ.bɑj.ɾu.tʰjɑn d͡zɛrkʰ mɛk.nɛt͡sʰ ]
[mɛŋkʰ kɛɾ.tɛ.t͡sʰiŋkʰ ɑm.ɾɑ.kur  nɔɾ pɛ.tu.tʰjun ]
[vɔt͡ʃʰ mi vɔ.sɔχ t͡ʃʰi kɑ.ɾɔʁ t͡səŋ.ki bɛ.ɾɛl]
[ɑn.sɑ.sɑn ʒɔ.ʁɔ.vəɾ.din mɛɾ hə.nɑ.ɡujn ǁ]

}}

 ฉบับ พ.ศ. 2496 
 ฉบับ พ.ศ. 2496 (ฉบับแก้ไข) ภาษาอาร์มีเนีย  ถ่ายเสียงด้วยอักษรโรมัน สัทอักษรสากล ภาษาอาร์มีเนีย อักษรซีริลลิก ภาษารัสเซีย อักษรซีริลลิกСоветакан азат ашхарҳ Ҳаястан,
Базум дарер дажан ҷамԥа ду анцар,
Қаџ вордиқ қо мақаҏецин қез ҳамар,
Вор даҏнас ду майр Ҳайрениқ ҳаюҭян!

Кәркнерг:
Ԥаҏк қез, мишт паҏқ, Советакан Ҳаястан,
Ашхатасер, ҷартарагорҵ-шинарар,
Жоӷовәрдоц сурб дашинқов ансасан,
Ду ҵаӷкум эс ев кертум луйс апагад!

Ленинн анмаҳ мез ҳурн аншеџ паргевец,
Мер дем шоӷац ерџанкабер айгабац,
Ҳоктемберә корҵанумиц мез ԥәркец
Ев тәвец мез нор, пайҵаҏ кянқ паҏапанҵ.

Кәркнерг:

Меҵ Ҏусиан мез еӷбайруҭян ӡеҏқ мекнец,
Менқ кертецинқ амракуҏ нор петуҭюн,
Ленинян мер кусакцуҭюнн имастун
Ҳаӷҭорен мез деп комунизм э танум!

Кәркнерг:Советская свободная страна Армения,
За множество веков суровый путь ты прошла,
Храбрые сыны твои геройски погибли за тебя,
Чтоб ты стала матерью-родиной для армян

Припев:
Слава тебе, всегда - слава, Советская Армения,
Трудолюбивая, мастерица-строительница,
В священном неколебимом согласии народов,
Ты цветешь и творишь свое светлое будущее!

Бессмертный Ленин наделил нас негаснувшим огнем,
Пред нами открылась аллея к счастью,
Октябрь нас от крушения спас
И дал нам жизнь новую, яркую и славную

Припев:

Великая Русь протянула нам братскую руку,
Мы создали крепкое государство,
Ленинская партия мудрая
Победно к коммунизму нас ведет!

Припев:

 คำแปล 
 ฉบับ พ.ศ. 2489 (สมัยสตาร์ลิน) ฉบับ พ.ศ. 2496 (ฉบับแก้ไข)ท่อนประสานเสียง:

ท่อนประสานเสียง:

ท่อนประสานเสียง:ท่อนประสานเสียง:

ท่อนประสานเสียง:

ท่อนประสานเสียง:
# เดอะดีวาส์ออฟดูม
เดอะดีวาส์ออฟดูม (The Divas of Doom) ประกอบด้วย เบท ฟีนิกซ์และนาตาเลีย เป็นทีมนักมวยปล้ำอาชีพหญิงชาวอเมริกัน สังกัดWWE ทั้งคู่ต่างก็เคยเป็นแชมป์ WWE Divas Championship มาแล้ว

ผลงาน
 WWE
 WWE Divas Championship (1 time) – Beth Phoenix
 WWE Hall of Fame (Class of 2017) - Beth Phoenix
# เสียงหยุด ลิ้นไก่ ไม่ก้อง
เสียงหยุด ลิ้นไก่ ไม่ก้อง  หรือ เสียงระเบิด ลิ้นไก่ ไม่ก้อง  เป็นเสียงพยัญชนะที่มีใช้ในหลายภาษา เช่น ภาษาอาหรับ, ภาษาเปอร์เซีย, ภาษาคาซัค, ภาษาอุซเบก ฯลฯ แต่ไม่ปรากฏในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ q เสียงนี้ออกเสียงคล้ายเสียงหยุด เพดานอ่อน ไม่ก้อง  แต่ดันโคนลิ้นแตะที่ลิ้นไก่แทนเพดานอ่อน การทับศัพท์เสียงนี้มักใช้ตัวอักษร ก

หยุด ลิ้นไก่ ไม่ก้อง
# เดอะเมสส์ฮอลล์
เดอะเมสส์ฮอลล์  เป็นวงดนตรี กลอง 2 ชิ้น และกีตาร์ จากซิดนีย์ ออสเตรเลีย ประกอบด้วยสมาชิกคือ เจด เคอร์เซล (ร้อง/กีตาร์) และ เซก คอนดอน (กลอง/ร้อง)

ผลงาน
อัลบั้มและอีพี
The Mess Hall (2001)
Feeling Sideways (2003)
Evelyn (2005)
Notes From A Ceiling (2005)
Devils Elbow (2007)
For the Birds (2009)

ซิงเกิล
Pills (2005)
Metal And Hair (2005)
Keep Walking (2007)
Pulse (2007)
Bell (2009)

รางวัล
ได้รับรางวัล
2008 Australian Music Prize, for Devils Elbow
2005 ARIA Awards, Engineer of the Year for Notes From A Ceiling

เสนอชื่อเข้าชิง
2003 ARIA Awards, Best Independent Release for Feeling Sideways2005 ARIA Awards, Producer of the Year  for Notes From A Ceiling2005 Australian Music Prize, Album of the Year for Notes From A Ceiling2006 Jack Awards, Best Live Band
2006 Jack Awards, Best Lead Guitarist - Jed Kurzel''
# แทมบาเลน
แทมบาเลน  เป็นวงออสเตรเลียแนวป็อปร็อก ก่อตั้งวงในปี ค.ศ. 2003 โดยมือกลองวงซิลเวอร์แชร์ เบน จิลลีส์ หลังจากช่วงพักของวงในปี ค.ศ. 2003 พวกเขาออกซิงเกิลอัลบั้ม ที่มีซิงเกิลอย่าง "Little Miss Liar" และ "Free"

เดิมทีแทมบาเลนเริ่มจากเป็นโครงการแต่งเพลงของจิลลีส์ แต่ในที่สุดก็เป็นวงในปี ค.ศ. 2004 โดยได้เพิ่ม เกร็ก โรแยล เล่นเบส และเจอรัลด์ มาสเตอส์ เล่นคีย์บอร์ด โดยเล่นเป็นวงสนับสนุนให้กับวงเอนด์ออฟแฟชัน ก่อนที่จะออกอัลบั้มชื่อเดียวกับวงในปี ค.ศ. 2005 และตามมาด้วยทัวร์ทั่วประเทศ วงแยกย้ายกันไปในปี ค.ศ. 2005 หลังจากที่จิลลีส์กลับมาทำงานชุดใหม่กับซิลเวอร์แชร์
# เวฟเอด
เวฟเอด  เป็นงานคอนเสิร์ตหารายได้ที่จัดขึ้นเมื่อวันเสาร์ที่ 29 มกราคม ค.ศ. 2005 ให้กับผู้ประสบภัยในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 จัดขึ้นที่ซิดนีย์คริกเกตกราวด์ และออกอากาศทางช่องแชนเนลวีและเอ็มทีวี และทางวิทยุที่สถานี ทริปเปิลเจ ทริปเปิลเอ็ม โนวา และเวิลด์ออดิโอเรดิโอ 2  โครงการนี้จัดขึ้นโดยไมเคิล ชักก์, โจ เซเกรโต และมาร์ก โปป
# ยังมอเดิร์น
ยังโมเดิร์น  เป็นผลงานอัลบั้มชุดที่ 5 และชุดสุดท้ายของวงอัลเทอร์เนทีฟร็อกออสเตรเลีย ซิลเวอร์แชร์ ออกจำหน่ายวันที่ 30 มีนาคม ค.ศ. 2007 ติดชาร์ตออสเตรเลียอัลบั้มที่อันดับ 1 เมื่อวันที่ 15 เมษายน ค.ศ. 2007 ซึ่งเป็นอัลบั้มที่ติดอันดับ 1 อัลบั้มที่ 5 ติดต่อกันของวง ทำให้เป็นวงแรกที่ทำสถิตินี้ได้เช่นนี้ อัลบั้มเปิดตัวที่อันดับ 8 บนชาร์ตนิวซีแลนด์อัลบั้ม

ยังโมเดิร์น ได้รับ 4 รางวัลอาเรียมิวสิกอวอร์ดส ในปี ค.ศ. 2007 รวมถึงสาขาเพลงแห่งปี สำหรับเพลง "Straight Lines" และรางวัลอัลบั้มแห่งปี
# พายุโซนร้อนกำลังแรงวาชิ (พ.ศ. 2554)
พายุโซนร้อนวาชิ เป็นพายุหมุนเขตร้อนมีพลังอยู่ใกล้กับประเทศฟิลิปปินส์ วาชิ ซึ่งหมายถึงกลุ่มดาวนกอินทรีในภาษาญี่ปุ่น ขึ้นฝั่งที่เกาะมินดาเนาของฟิลิปปินส์เมื่อวันที่ 16 ธันวาคม หลังพัดผ่านมินดาเนา พายุโซนร้อนวาชิได้อ่อนกำลังลงเป็นหย่อมความกดอากาศต่ำบริเวณอ่าวไทยตอนล่างและขึ้นฝั่งที่ประเทศมาเลเซีย จึงทำให้ภาคใต้ของประเทศไทยมีฝนตกหนักถึงหนักมาก

ขณะนี้ยังไม่มีการพิจารณาขอบเขตความเสียหายทั้งหมดอันเกิดขึ้นจากวาชิ พายุวาชิเป็นเหตุให้มีผู้เสียชีวิต 1,257 คน นับเป็นพายุหมุนที่คร่าชีวิตผู้คนไปมากที่สุดในรอบปี พ.ศ. 2554

 ประวัติทางอุตุนิยมวิทยา 
วันที่ 12 ธันวาคม ศูนย์ร่วมการเตือนภัยไต้ฝุ่นรายงานว่า หย่อมความกดอากาศต่ำก่อตัวขึ้นห่างจากเกาะกวมไปทางตะวันออกเฉียงใต้ราว 945 กิโลเมตร ระหว่างวันนั้น หย่อมได้พัฒนาขึ้นอย่างรวดเร็วก่อน JMA และ JTWC รายงานก่อนหน้าในวันเดียวกันว่า หย่อมได้พัฒนาเป็นดีเปรสชันเขตร้อนแล้ว ในอีก 24 ชั่วโมงต่อมา ดีเปรสชันทวีความรุนแรงขึ้นก่อน JTWC รายงานในวันที่ 14 ธันวาคม ว่า ดีเปรสชันได้ทวีกำลังแรงขึ้นเป็นพายุโซนร้อนแล้ว

 ผลกระทบ 
พายุโซนร้อนวาชิขึ้นฝั่งมินดาเนา ซึ่งเป็นพื้นที่ที่ประสบพายุหมุนเขตร้อนน้อยครั้ง เมื่อวันที่ 16 ธันวาคม นำมาซึ่งฝนเทกระหน่ำ 10 ชั่วโมงอันเป็นเหตุให้เกิดน้ำป่าไหลหลาก บางพื้นที่ได้รับฝนมากกว่า 200 มิลลิเมตรในช่วงนี้ในพื้นที่ซึ่งแม่น้ำเพิ่มระดับแล้ว ชาวบ้านหลายพันคนยังอยู่ที่บ้านเมื่อพายุเข้า เพราะส่วนใหญ่ไม่ได้เตรียมตัวรับมือกับพายุ ในช่วงกลางคืน มีหลายร้อยคนเสียชีวิตจากน้ำป่าและดินถล่มหลายครั้งได้ทำลายบ้านตามฝั่งภูเขา ในบางพื้นที่ ระดับน้ำสูงขึ้นถึง 3.3 เมตรในเวลาไม่ถึงชั่วโมง ชาวบ้านถูกบีบให้อพยพจากระดับน้ำที่เพิ่มสูงขึ้นบนหลังคาท่ามกลางลมที่พัดเร็วกว่า 90 กิโลเมตรต่อชั่วโมง นายกเทศมนตรีอิลิแกนเรียกอุทกภัยคราวนี้ว่าครั้งเลวร้ายที่สุดในประวัติศาสตร์ของนคร มีชาวบ้านมากกว่า 2,000 คนได้รับการช่วยเหลือจากพื้นที่ที่ได้รับผลกระทบหนักที่สุด แม้จะมีรายงานไม่ได้รับการยืนยันจนถึงเช้าวันที่ 17 ธันวาคมว่า ทั้งหมู่บ้านถูกพัดพาไปกับกระแสน้ำ

ตามข้อมูลของกาชาดฟิลิปปินส์ มีผู้เสียชีวิตยืนยันแล้ว 1,257 คน ขณะที่อีก 85 คนยังสูญหาย

 เหตุการณ์ภายหลัง 
จนถึงเช้าวันที่ 17 มีการวางแผนปฏิบัติการช่วยเหลือขนาดใหญ่ซึ่งรวมการอพยพประชากร 100,000 คน ทหารประมาณ 20,000 นายถูกระดมมาช่วยเหลือในความพยายามฟื้นฟูและอพยพ ยามฝั่งฟิลิปปินส์ถูกส่งไปค้นหาชาวบ้านที่สูญหายหลังหลายหมู่บ้านมีรายงานว่าถูกน้ำพัดพาลงทะเลไป มี 120 คนได้รับการช่วยเหลือนอกชายฝั่งเมืองเอลซัลวาดอร์ จังหวัดมีซามิสโอเรียนตัล และอีก 120 คนใกล้กับเมืองโอปอล
# เสียงนาสิก ลิ้นม้วน
เสียงนาสิก ลิ้นม้วน  เป็นเสียงพยัญชนะที่มีใช้ในหลายภาษา โดยเฉพาะภาษากลุ่มอินโด-อารยัน เช่น ภาษาฮินดี, ภาษาอูรดู, ภาษาทมิฬ, ภาษามลยาฬัม, ภาษาสันสกฤต ฯลฯ แต่ไม่ปรากฏในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาคือ n` ในการทับศัพท์อาจใช้ตัวอักษร ณ ซึ่งตรงกับการจัดวรรคพยัญชนะของภาษากลุ่มนี้
 การปรากฏ 
ภาษา ตัวอย่างคำ  สัทอักษรสากล ความหมาย หมายเหตุ ภาษาอีนินด์ฮิลยากวา yingarna    'งู'   ภาษาฮินดี        'พระพิฆเนศวร' ดูเสียงในภาษาฮินดี ภาษากันนาดา       'เขื่อน'   ภาษามลยาฬัม     'ขากรรไกร'   ภาษานอร์เวย์        'เส้นด้าย'  ดูเสียงในภาษานอร์เวย์ ภาษาโอริยา       'เก่า'  ภาษาปัญจาบ      'เก่า'  ภาษาสวีเดน        'เส้นด้าย'  ดูเสียงในภาษาสวีเดน ภาษาทมิฬ       'คอ'  ดูเสียงในภาษาสวีเดน ภาษาเตลูกู      'ครัว'   ภาษาเวียดนาม     'คุณจ่าย' ดูเสียงในภาษาเวียดนาม
# สกอร์ (ดาวเทียม)
โครงการสกอร์ (สื่อสารสัญญาณโดยอุปกรณ์รีเลย์โคจร) เป็นดาวเทียมสื่อสารดวงแรกของโลก ปล่อยขึ้นสู่อวกาศด้วยจรวดแอตลาสเมื่อวันที่ 18 ธันวาคม ค.ศ. 1958 สกอร์ได้ทดสอบระบบรีเลย์การสื่อสารครั้งแรกในอวกาศ เช่นเดียวกับการใช้แอตลาสเป็นยานปล่อยได้ประสบความสำเร็จเป็นครั้งแรก ดาวเทียมดังกล่าวได้รับความสนใจจากทั่วโลกโดยถ่ายทอดสัญญาณคริสต์มาสผ่านความถี่คลื่นสั้นจากประธานาธิบดีสหรัฐ ดไวต์ ดี. ไอเซนฮาวร์ผ่านบันทึกเทปบนเครื่อง
# โยะชิ ทะสึ
นะโอะฟุมิ ยะมะโมะโตะ  เกิดวันที่ 1 สิงหาคม ค.ศ. 1977 เป็นนักมวยปล้ำอาชีพและนักมวยสากลชาวญี่ปุ่น

เขาเปิดตัวใน WWE ครั้งแรกที่ FCW โดยแทกทีมกับ Sheamus ก่อนที่จะเปิดตัวแมตช์แรกใน ECW ปี 2010 ก็โดน Shelton Benjamin ล้อเลียนท่าคำนับแบบญี่ปุ่น Tatsu เลยเตะปากสั่งสอน แล้วก็ชนะไปง่ายๆ ต่อมา Tatsu ก็โชว์ฟอร์มมาได้อย่างต่อเนื่อง ทั้งเอาชนะ The Legacy ทั้งชนะแมทช์ Battle Royal ในเรสเซิลเมเนีย ก่อนจะโดนกลุ่ม Nexus รุมกระทืบ แล้วฟอร์มที่ Tatsu สะสมมาตลอดก็ลดลงอย่างน่าใจหาย ถึงแม้ว่าจะชนะใน NXT และ Superstars อยู่บ้าง แต่ Tatsu ก็วนเวียนอยู่ในระดับ Jobber มาตลอด เป็นเพราะเจ้าตัวแทบจะไม่มีอะไรโดดเด่นเลย

แชมป์และรางวัล
 I Believe in Wrestling
 SCW Florida Heavyweight Championship (1 time)http://www.cagematch.net/?id=5&nr=865
 New Japan Pro Wrestling
 NEVER Openweight 6-Man Tag Team Championship (1 time) – with Hiroshi Tanahashi and Michael Elgin
 Pro Wrestling Illustrated
 PWI ranked him #78 of the top 500 singles wrestlers in the PWI 500 in 2010
 Pro Wrestling Riot
 PWR Championship (1 time)http://www.cagematch.net/?id=1&nr=117796
# อุทกภัยในประเทศมาเลเซีย พ.ศ. 2549–2550
อุทกภัยในประเทศมาเลเซีย พ.ศ. 2549–2550 เป็นอุทกภัยต่อเนื่องที่ส่งผลกระทบต่อมาเลเซีย ระหว่างวันที่ 18 ธันวาคม พ.ศ. 2549 ถึง 13 มกราคม พ.ศ. 2550 อุทกภัยครั้งนี้เกิดขึ้นจากฝนที่ตกมากกว่าปกติ ซึ่งเป็นผลมาจากพายุไต้ฝุ่นอูตอร์ ซึ่งพัดถล่มฟิลิปปินส์และเวียดนามไม่กี่วันก่อนหน้านั้นThe Star. Utor to blame . December 21, 2006. จนถึงสัปดาห์ที่สามของเดือนมกราคม พ.ศ. 2550 ยะโฮร์ได้รับผลจากอุทกภัยหนักกว่าสิงคโปร์ และบางส่วนของอินโดนีเซียถูกน้ำท่วมเนื่องจากพายุไต้ฝุ่นลูกเดียวกัน

ตลอดสัปดาห์วันที่ 18 ธันวาคม พ.ศ. 2549The Star. Segamat and Kota Tinggi folks stranded by floods . December 21, 2006. บริเวณที่ได้รับผลกระทบจากอุทกภัยมียะโฮร์ มะละกา ปะหัง และเนอเกอรีเซิมบีลัน ในช่วงนี้ รัฐมาเลเซียทางใต้ และสิงคโปร์ได้รับปริมาณฝนมากผิดปกติอันทำให้เกิดอุทกภัยใหญ่ ปริมาณน้ำฝนที่บันทึกได้ในนครโจโฮร์บะฮ์รู เมื่อวันที่ 19 ธันวาคม คือ 289 มิลลิเมตร และปริมาณน้ำฝนในนครต่อปีอยู่ที่ 2,400 มิลลิเมตรStephanie Phang. Bloomberg. Malaysian Floods Force 22,740 People to Leave Homes (Update1). December 20, 2006. Retrieved December 23, 2006.The Star. 35cm of rain in just a day. December 20, 2006. ในสิงคโปร์ ปริมาณน้ำฝน 24 ชั่วโมงที่บันทึกได้เมื่อวันที่ 20 ธันวาคม คือ 366 มิลลิเมตร นับเป็นปริมาณมากที่สุดอันดับสามที่บันทึกได้ในรอบ 75 ปีChannel Newsasia. Tuesday's heavy rainfall third highest in 75 years . December 20, 2006. Retrieved December 23, 2006. เจ้าหน้าที่ด้านสภาพอากาศอธิบายอุทกภัยว่าเป็นครั้งเลวร้ายที่สุดในพื้นที่ในรอบศตวรรษAssociated Press via International Herald Tribune. 2 killed, 60,000 displaced in worst flooding in a century in southern Malaysia. December 20, 2006.

ในสัปดาห์เดียวกัน เริ่มตั้งแต่วันที่ 22 ธันวาคม สุมาตราเหนือและอาเจะฮ์ได้รับปริมาณฝนมากผิดปกติซึ่งส่งผลให้เกิดอุทกภัยเช่นกันMail&Guardian. Heavy flooding uproots thousands in Asia. December 22, 2006. มีประชากรประเมิน 400,000 คน พลัดถิ่นในช่วงที่เกิดอุทกภัยหนักที่สุด และมีผู้เสียชีวิตอย่างน้อย 118 คน และ 155 คนสูญหายจนถึงวันที่ 29 ธันวาคม พ.ศ. 2549
# โชโก อาซาฮาระ
โชโก อาซาฮาระ (2 มีนาคม พ.ศ. 2498 – 6 กรกฎาคม พ.ศ. 2561) ชื่อตอนเกิด ชิซูโอะ มัตสึโมโตะ  อดีตผู้นำลัทธิโอมชินริเกียว ชาวญี่ปุ่น เป็นผู้ปล่อยแก๊สซารินโจมตีสถานีรถไฟฟ้าใต้ดินของกรุงโตเกียว เมื่อ พ.ศ. 2538 ทำให้มีผู้เสียชีวิต 12 คน บาดเจ็บอีกหลายคน ถูกศาลสูงญี่ปุ่นพิพากษาให้ประหารชีวิตด้วยการแขวนคอศาลสูงญี่ปุ่นยืนยันโทษประหาร เจ้าลัทธิ โอม ชินริเกียว ในวันที่ 6 กรกฎาคม พ.ศ. 2561 โชโกถูกประหารชีวิตพร้อมกับสมาชิกลัทธิอีก 6 ราย

 ประวัติ 
โชโก อาซาฮาระเกิดในครอบครัวที่มีอาชีพทำเสื่อทาตามิในจังหวัดคูมาโมโตะ มีชีวิตที่ลำบากตั้งแต่เกิดเนื่องจากอาการเจ็บป่วยทางตา ในที่สุดตาข้างซ้ายของโชโกบอดลงตั้งแต่อายุยังน้อย ส่วนข้างขวาก็สามารถมองเห็นเพียงราง ๆ เท่านั้น และต้องเข้ารับการศึกษาในโรงเรียนสำหรับคนตาบอด โชโกจบการศึกษาในระดับปริญญาตรีในปี 1977 หลังจากนั้นได้ไปศึกษาวิชาฝังเข็มตามตำราการแพทย์แผนจีน ด้วยหวังจะยึดเป็นอาชีพในประเทศญี่ปุ่น และถูกทางการญี่ปุ่นจับกุม ถูกปรับเป็นเงิน 200,000 เยน ฐานประกอบอาชีพด้านการแพทย์โดยไม่มีใบอนุญาต ในยามว่างโชโกมักศึกษาแนวความคิดทางด้านศาสนาต่าง ๆ โดยเริ่มจากการศึกษาโหราศาสตร์จีน ลัทธิเต๋า ต่อมาก็ฝึกโยคะของอินเดีย และศึกษาทางด้านพุทธศาสตร์Asahara Shoko
# แซนตาเฟ (รัฐนิวเม็กซิโก)
แซนตาเฟ  เป็นเมืองหลวงของรัฐนิวเม็กซิโก สหรัฐอเมริกา เป็นเมืองใหญ่เป็นอันดับ 4 ของรัฐ เป็นคันทรีซีตของแซนตาเฟเคาน์ตี มีประชากร 67,947 คน จากการสำรวจประชากรในปี ค.ศ. 2010 เป็นเมืองศูนย์กลางการท่องเที่ยวที่สำคัญ มีชื่อเสียงในด้านสินค้าหัตถกรรมของพวกอินเดียนพื้นเมืองและชาวเม็กซิกัน

เมืองนี้ก่อตั้งในปี ค.ศ. 1610 เป็นเมืองเก่าที่สุดในบรรดาเมืองหลวงของรัฐต่าง ๆ ในสหรัฐอเมริกา เป็นศูนย์กลางการสำรวจและการเผยแผ่คริสต์ศาสนาในสมัยอาณานิคม ตกอยู่ใต้การครอบครองของพวกอินเดียนเผ่าพิวโบลระหว่าง ค.ศ. 1620-1692 ได้รับเอกราชจากเม็กซิโกในปี ค.ศ. 1821 เมืองนี้ได้กลายเป็นศูนย์กลางการค้ากับสหรัฐอเมริกา ต่อมาในปี ค.ศ. 1846 ตกอยู่ใต้การยึดครองของกองกำลังสหรัฐอเมริกา โดยมีนายพลสตีเฟน ดับเบิลยู. เคียร์นี เป็นผู้นำ และได้สถาปนาเป็นเมืองหลวงของดินแดนนิวเม็กซิโกในปี ค.ศ. 1851
# คริส บอตตี
คริสโตเฟอร์ สตีเฟน "คริส" บอตตี  นักดนตรีทรัมเปตและนักแต่งเพลงชาวอเมริกัน มีผลงานเด่นในแนวแจ๊ส และในระยะหลังยังมีผลงานครอสโอเวอร์ในแนวป็อป

บอตตีเกิดที่เมืองพอร์ตแลนด์ รัฐออริกอน ใช้ชีวิตในวัยเด็กที่อิตาลี เริ่มเล่นทรัมเปตตั้งแต่อายุ 9 ปี โดยเริ่มเล่นอย่างจริงจังหลังจากได้ฟังผลงานชุด My Funny Valentine (1965) ของไมล์ส เดวิส บอตตีศึกษาวิชาการดนตรีที่มหาวิทยาลัยอินเดียนา และลาออกจากมหาวิทยาลัยในปีสุดท้าย เพื่อร่วมตระเวนแสดงดนตรีกับวงของแฟรงค์ ซินาตรา  เขายังเป็นนักดนตรีให้กับพอล ไซมอน และมีโอกาสได้ร่วมงานบันทึกเสียงกับอารีธา แฟรงคลิน นาตาลี โคล เบ็ตต์ มิดเลอร์ โจนี มิตเชล ไมเคิล เบร็คเคอร์ และสติง

บอตตีมีผลงานอัลบัมแรกในปี 1995 สังกัดเวิร์ฟ จนถึงปี 2001 จึงย้ายมาสังกัดโคลัมเบียเรเคิดส์ จนถึงปัจจุบัน
# ไมคาห์ ริชาดส์
ไมคาห์ ลินคอล์น ริชาดส์  เกิดเมื่อวันที่ 24 มิถุนายน ค.ศ. 1988 เป็นอดีตนักฟุตบอลชาวอังกฤษที่มีเชื้อสายเซนต์คิตส์และเนวิส แต่เกิดและเติบโตในเมืองเบอร์มิงแฮม 

ไมคาห์ ริชาดส์เป็นกองหลังที่เล่นได้หลากหลายตำแหน่ง และเป็นกองกลางตัวรับ ริชาดส์มักเล่นทั้งตำแหน่งเซ็นเตอร์แบ็กและแบ็กขวา หรือกองกลางตัวกลางใกล้เคียงกัน ลงแข่งให้กับทีมชาติอังกฤษในเดือนพฤศจิกายน ค.ศ. 2006 ทำให้เป็นกองหลังที่อายุน้อยที่สุดที่ลงในชุดทีมชาติอังกฤษชุดใหญ่
# สปลิตเอนซ์
สปลิตเอนซ์ (Split Enz) เป็นวงดนตรีจากประเทศนิวซีแลนด์ในช่วงคริสต์ทศวรรษ 1970 ถึงต้นคริสต์ทศวรรษ 1980 ประกอบด้วยฟิล จัดด์ และสองพี่น้องทิม ฟินน์ และนีล ฟินน์ พวกเขาประสบความสำเร็จในนิวซีแลนด์ ออสเตรเลีย และแคนาดา ในระหว่างยุคริสต์ทศวรรษ 1980 กับซิงเกิล "I Got You"
# การเคหะแห่งชาติ
การเคหะแห่งชาติ, การเคหะสาธารณะ, การเคหะแผ่นดิน หรือ การเคหะหลวง  เป็นรูปแบบหนึ่งของการถือครองเคหสถานโดยที่เคหสถานเหล่านั้นเป็นสมบัติของแผ่นดิน
# เขย่งก้าวกระโดด
thumb|International University Sports Federation - Gwangju 2015 - Men's Triple Jump Final, Dmitrii SOROKIN (RUS 17.29) wins Gold.

เขย่งก้าวกระโดด  เป็นกีฬากรีฑา คล้ายกับการกระโดดไกล แต่เริ่มจากการวิ่ง เขย่ง ก้าว แล้วกระโดด ลงผืนทราย กีฬาเขย่งก้าวกระโดดเริ่มมีมาตั้งแต่การแข่งขันโอลิมปิกโบราณ และมีแข่งขันในกีฬาโอลิมปิกสมัยใหม่ ตั้งแต่เริ่มก่อตั้งในปี ค.ศ. 1896

สถิติโลกปัจจุบัน ฝ่ายชายคือโจนาทาน เอดเวิดส์ จากบริเตนใหญ่ กับสถิติกระโดด 18.29 เมตร (60 ฟุต) และฝ่ายหญิงคือ อีเนสซา คราเวตส์ จากยูเครน กระโดดได้ 15.5 เมตร (51 ฟุต)

สถิติ
Men's Outdoor Triple Jump Records. IAAF. Retrieved on 2014-01-25.Women's Outdoor Triple Jump Records. IAAF. Retrieved on 2014-01-25.

 พื้นที่ ชาย หญิง ที่  นักกีฬา ที่  นักกีฬา โลก         ระดับทวีป แอฟริกา       เอเชีย         ยุโรป         อเมริกาเหนือ กลาง และแคริบเบียน         โอเชียเนีย         อเมริกาใต้          

หมายเหตุ: ผลลัพธ์ไม่สามารถนับรวมในสถิติได้ถ้ามีลมช่วย (>2.0 m/s)